Maidla mõis (Kambja)

Maidla mõis (saksa keeles Maydellshof) oli Suure-Kambja mõisa kõrvalmõis Kambja kihelkonnas Tartumaal.http://www.mois.ee/pikknimm.shtml (vaadatud 21.02.2016)

Mõisast on teateid juba 16. sajandi keskpaigast. (vaadatud 21.02.2016) Kambja Maidla mõis oli Liivimaa ordu ajal Pühajärve Maydell'ite valduses. Omanike perekonnanimest lähtub saksakeelne mõisanimi:  Maidelhof (1684), Maidelshof, Maydelshof (1690). Eesti keeles anti mõisale nimi samuti omanike perekonnanime järgi:  Maydeltmoisia (1638),  Maidelmoise (1648), hiljem muutus nimetus samaks oma põhjapoolse mõisanimetusega:  Maidle (1782) ja hiljem MaidlaKoidu Uustalu, Mõisate ja mõisnike nimedest lähtunud kohanimesid Lõuna-Eestis, Keel ja Kirjandus. 1968 nr 12, lk 741.

1790. aastal vahetas Johanna Maria von Brümmer (snd Stackelberg), Suure-Kambja ja Maidla karjamõisa, Gotthard Johann von Knorringuga Vaiatu mõisa vastu, 1838. aastal päris Gotthard Johann von Knorringu testamendi järgi mõisa tema vennapoeg Woldemar Pontus von Knorring   (1786–1864). 1864. aastal pärisid Suure-Kambja ja Maidla, tema lapsed Konstantin von Knorring, krahvinna Louise Tiesenhausen (snd von Knorring) ja Karl von Knorring ning Woldemar Pontus von Knorringu pärijate omavahelisel kokkuleppel läksid Suure-Kambja ja Maidla mõis Konstantin von Knorringule. 1903. aastal olid erukaardiväekapten, kreisisaadik Konstantin Karl Heinrich von Knorringi (surn. 1903) pärijad on võrdsetes osades tema pojad Pontus Karl Konstantin von Knorring ja õukonna tseremooniameister Konstantin Egolf Gustav von Knorring. Nendevahelise pärandavara jagamise lepinguga 1903. aastal omandas mõisa Pontus von Knorring, kes müüs mõisa Edgar Löwis of MenarileSuure-Kambja mõis (Kambja khk), Kinnistute register Eesti Rahvusarhiivis.

Mõis riigistati 1919. aasta maareformiga.

Viited

Kirjandus
Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877. Lk 19-20 .
Tartumaa: maadeteadusline, majandusline ja ajalooline kirjeldus. Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 168 .

Välislingid

Suure-Kambja mõis (Kambja khk), Kinnistute register Eesti Rahvusarhiivis

Kategooria:Löwis of Menarite mõisad
Kategooria:Tartumaa mõisad
Kategooria:Kambja kihelkond
Kategooria:Stackelbergide mõisad
Kategooria:Maydellide mõisad
Kategooria:Knorringite mõisad